als_Latn dik_Latn sag_Latn
'Nuk kam asgjë për të thënë. Do të flas njëherë tjetër." Këto janë fjalët e vetme që ka shqiptuar sot në Gjykatën e Krimeve të Rënda në Tiranë, i arrestuari për vrasjen e komisar Artan Cukut më 8 prill 2017, para se t'i jepej masa e sigurisë nga trupi gjykues.
“Arrest me burg pa afat” është masa e sigurisë që ka vendosur Gjykat ndaj të riu Mikel Shallari, i akuzuar për vrasje me paramendim për hakmarrje apo gjakmarrje e kryer në bashkëpunim. Masa e sigurisë është në përputhje me kërkesën e Prokurorisë.
Prokurori tha në seancë se ka dyshime se vrasja e komisar Cukut është bërë për hakmarrje, por mësohet se po hetohet edhe për vrasje të lidhur me detyrën. Pas vrasjes, Shallari futi dorën në xhep dhe rrobat i hodhi në një kosh mbeturinash, por ato i ekzaminuan dhe ADN-ja e tij u gjet në to. Provat dhe të dhënat e tjera u krahasuan me ato të marra nga prokuroria e Bernës, Zvicër, ku Shallari ka qënë i dënuar për trafik droge dhe vrasësi u arrestua të dielën në dielën në Tiranë.
Por, Mikel Shallari dyshohet se është vetëm ekzekutor i një vrasjeje të porositur nga Bujar Daka, 35 vjeç, vëllai i Agim Dakës që vrau veten në zyrën e ish-shefit të komisariatit numër 4, Artan Cuku vite më parë, ndërkohë që po merrej në pyetje për adresën e të vëllait.
Porositësi i dyshuar i vrasjes, Bujar Daka, është dëbuar nga Zvicra në vitin 2015, pasi kreu dënimin për trafik droge në këtë shtet. Aty ai është njohur me ekzekutorin Mikel Shallari, që ishte dënuar me 3 vjet burg për trafik droge në të njejtin burg. Porositësi i dyshuar i vrasjes, Bujar Daka, u kthye në Shqipëri një vit më parë dhe nuk u angazhua në punë.
Po njesoj si Bujar Daka, edhe vëllai tjetër Florian Daka, ndryshe Angjelin, njihet si shkelës i ligjit. Ai është ekstraduar nga Italia në Shqipëri në vitin 2012.
Megjithatë, familja Daka deklaroi që në fillim se nuk kishte pasur plan për t'u hakmarrë ndaj Cukut, pasi kishin kryer aktin e pajtimit të gjakut në xhami, por prokuroria ka dyshime të forta se vëllezërit Daka nuk e kanë harruar hakmarrjen dhe kanë pajtuar si vrasës Mikel Shallarin për të ekzekutuar komisar Artan Cukun.
© SYRI.net
als_Latn als_Latn als_Latn als_Latn als_Latn als_Latn als_Latn taq_Latn